Mustamäe inimesed said täna toreda kirja, et Eesti post kolib kolm postkontorit uutesse asukohtadesse. Kadaka postkontor paigutub ümber Kadaka Selverisse, Mustamäe postkontor Magistrali keskusesse ning Akadeemia postkontor TTÜ uude majandus- ja sotsiaalteaduskonna hoonesse.    Põhjuseks on toodud, et Eesti Posti eesmärk olevat liikuda kliendile lähemale ning viia oma  postkontorid klientide poolt enim külastatavatesse kohtadesse. Tore on. Veame kihla, et kulude optimeerimine on ka teema aga selle postituse kontekstis ei ole see oluline. Tulemuseks on ikkagi see, et kontor on senisest paremas asukohas.    Millal Tallinna linn selleni jõuab, et enda teenused inimsõbralikult kättesaadavaks teha?    On see üldse vajalik? Teadupoolest oli Magistrali keskuses veel eelmine aasta Mustamäe linnaosa valitsuse esindus. Selle põhifunktsiooniks aga jäi  paraku ID-piletite müük. Kas kehv paigutus ja turundus või tõesti ebavajalik lähenemine?